Diari Oficial de la Generalitat Valenciana


Sumari del DOGV 3026, del 02-07-1997 (1997/1628)

Convocatòria d'una plaça d'auxiliar d'administració general.
------------------------------------------------------------

### Dades del document

Número de DOGV
:   3026

Data del DOGV
:   02-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1628


Data del document
:   01-04-1997

Organisme emissor
:   Ajuntament de Formentera del Segura

Tipus de document
:   Convocatòria

Convocatòria d'una plaça d'auxiliar d'administració general.  
Per acord del Ple i Resolució d'aquesta Alcaldia Presidència, es convoquen proves selectives per a cobrir, pels procediments indicats, les següents places:   
Convocatòria d'oposició lliure per a cobrir en propietat, dins de la plantilla de funcionaris d'aquest Ajuntament, una plaça d'auxiliar d'administració general.  
Bases:  
Primera. Objecte de la convocatòria  
L'objecte d'aquesta convocatòria és la provisió en propietat, mitjançant el sistema selectiu d'oposició lliure, d'una plaça d'auxiliar d'administració general, que figura, com a vacant, en la plantilla de funcionaris d'aquest Ajuntament.  
Aquesta plaça pertany al grup D, nivell de complement de destinació 14, dotada amb un complement específic en quantia de 55.691 pessetes mensuals i altres retribucions corresponents, d'acord amb la legislació vigent i els acords municipals.  
La convocatòria i les bases es publicaran íntegrament en el Butlletí Oficial de la Província i al tauler d'anuncis de la corporació i, en extracte, en el Boletín Oficial del Estado.  
Segona. Requisits dels aspirants  
Per a prendre part en l'oposició caldrà complir els següents requisits, en la data en què acabe el termini per a la presentació d'instàncies:  
a) Tindre la nacionalitat espanyola o la d'un de la resta d'estats membres de la Unió Europea o d'aquells estats als quals siga d'aplicació la lliure circulació de treballadors en els termes que estableix la llei estatal que regula la matèria. En el cas d'accés a la plaça d'un ciutadà dels mencionats en el paràgraf anterior que no posseïsca la nacionalitat espanyola, prèviament a la contractació, es realitzarà un exercici sobre coneixements del castellà sense la superació del qual no podrà realitzar-se la contractació.  
b) Tindre complits 18 anys.  
c) Posseir el títol de Graduat Escolar o equivalent o complir les condicions per a obtindre'l en la data d'acabament del termini anteriorment indicat.  
d) No patir cap malaltia ni defecte físic que impedisca l'exercici de les funcions pròpies del càrrec.  
e) No haver sigut separat, mitjançant expedient disciplinari del servei de qualsevol administració o ocupació pública, ni estar afectat per cap dels supòsits d'incapacitat o incompatibilitat per a l'exercici del càrrec, de conformitat amb el que estableix, a aquests efectes, la normativa vigent.  
Tots els requisits hauran de complir-se el dia d'acabament del termini de presentació d'instàncies i mantindre's durant tot el procés selectiu.  
D'acord amb el que estableix l'article 38.3 de la Llei 13/1982, d'Integració Social dels Minusvàlids, seran admeses les persones amb minusvalideses en igualtat de condicions que els altres aspirants. Els aspirants que facen valer la condició de persona amb minusvalideses hauran d'aportar un certificat, amb anterioritat a la realització de les proves, expedit per la Conselleria de Treball i Afers Socials, que acredite aquesta condició així com la seua capacitat per a exercir les tasques corresponents al lloc de treball al qual aspira.  
 Tercera. Sol·licituds  
Els qui desitgen prendre part en aquesta oposició lliure, hauran de dirigir la sol·licitud a l'alcalde president d'aquest Ajuntament, en què hauran de manifestar que compleixen totes i cadascuna de les condicions i els requisits exigits en la base segona, tot això referit a la data d'acabament del termini de presentació de sol·licituds.  
El termini de presentació de sol·licituds serà de 20 dies naturals, a comptar des de l'endemà de la publicació de l'anunci extracte en el Boletín Oficial del Estado; aquest termini es prorrogarà fins el següent dia hàbil en cas que acabe en dissabte.  
Les sol·licituds, junt amb la fotocòpia del document nacional d'identitat i el justificant d'haver pagat els drets d'examen, fixats en la quantitat de 1.000 pessetes, que abonaran els aspirants en presentar la sol·licitud i que només podran ser tornats en el cas de no ser admesos per no complir els requisits exigits per a prendre part en aquesta oposició, s'hauran de presentar en dies i hores hàbils, al Registre General d'aquest Ajuntament, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En la sol·licitud, els aspirants amb minusvalideses hauran de formular la corresponent petició de les possibles adaptacions de temps i mitjans per a la realització de les proves.  
Quarta. Admissió d'aspirants  
Una vegada acabat el termini de presentació d'instàncies, l'alcalde dictarà una resolució on declararà aprovada la llista provisional d'aspirants admesos i exclosos, que es farà pública en el Butlletí Oficial de la Província i en el tauler d'edictes de la corporació, amb indicació del termini per a esmena d'errades que, en els termes de l'article 71 de la Llei 30/1992, de 26 de novembre, es concedeix als aspirants exclosos. La publicació d'aquesta resolució serà determinant dels terminis a efectes d'impugnacions o recursos.   
Igualment, es farà pública la llista definitiva dels aspirants admesos i exclosos, la composició del tribunal, el lloc, la data i l'hora de constitució d'aquest als efectes de la realització de les proves de l'oposició, mitjançant la inserció de l'oportú anunci en el Butlletí Oficial de la Província.  
Cinquena. Tribunal qualificador  
El tribunal qualificador estarà constituït de la següent forma:  
President: el de la corporació o membre d'aquesta en qui delegue.  
Vocals:   
- El regidor delegat de Personal.  
- Un representant dels funcionaris de l'Ajuntament, elegit d'entre tota la plantilla per a aquesta ocasió.  
- Un representant de l'administració de la Generalitat Valenciana nomenat per aquesta.  
- Un funcionari de l'administració de la Generalitat Valenciana nomenat per l'Alcaldia Presidència.  
Secretari: el de la corporació, que actuarà amb veu però sense vot.  
Es designaran suplents per a substituir, en cas d'absència, els membres del tribunal.  
El tribunal no podrà constituir-se ni actuar sense l'assistència de més de la meitat dels integrants, titulars o suplents, i està facultat per a resoldre qualsevol dubte o incidència que poguera sorgir durant la realització de l'oposició i per a prendre els acords i dictar totes les normes necessàries per al bon ordre i resultat d'aquesta.  
Si una vegada constituït el tribunal i iniciada la sessió s'absentara el president, aquest designarà d'entre els vocals concurrents, el qui l'haja de substituir durant la seua absència, que podrà ser, en primer lloc, un regidor, si n'hi ha, i, si no n'hi ha, el vocal amb major jerarquia, antiguitat o edat, per aquest ordre.  
El tribunal podrà disposar la incorporació als seus treballs d'assessors especialistes, per a totes o algunes de les proves. Aquests assessors col·laboraran amb el tribunal únicament en l'exercici de les especialitats tècniques.  
Contra els membres que es designen per a formar part del tribunal, es podrà promoure la recusació que estableix l'article 29 de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que recull l'article 28 del mateix text legal.  
Els membres del tribunal qualificador i també els possibles assessors especialistes percebran les indemnitzacions que per raó del servei tinguen establides en el Reial Decret 236/1988, de 4 de març, en les quanties que estableix la Resolució de 22 de març de 1993, o la disposició aplicable en el moment de la realització de les proves selectives.  
Sisena. Publicitat, començament i desenvolupament de les proves  
Les bases, una vegada aprovades pel Ple de la corporació, es publicaran íntegrament en el Butlletí Oficial de la Província i l'anunci extractat de la convocatòria es publicarà en el Boletín Oficial del Estado. Tots els anuncis posteriors es publicaran en el Butlletí Oficial de la Província.  
El començament del primer exercici s'anunciarà en el Butlletí Oficial de la Província, almenys amb 15 dies d'antelació; en l'anunci s'expressarà el dia, l'hora i el lloc en què haja de realitzar-se.  
El començament de la resta d'exercicis s'anunciarà, si escau, sols al tauler d'anuncis de l'Ajuntament.  
L'ordre d'actuació dels opositors en aquells exercicis que no permeten l'actuació simultània de tots ells, s'iniciarà per aquells el primer cognom dels quals comence per la lletra D, segons el sorteig verificat a aquest efecte. Els opositors seran convocats per a cada exercici en crida única; excepte casos de força major, degudament justificats i considerats lliurement pel tribunal, la no presentació dels aspirants a qualsevol dels exercicis determinarà automàticament el decaïment del seu dret a participar en aquest i en els successius, per la qual cosa quedaran exclosos del procés selectiu.  
El tribunal podrà requerir als aspirants, en qualsevol moment, que acrediten la seua personalitat i per a això hauran de dur el document nacional d'identitat.  
Setena. Procediment de selecció  
Les proves, de conformitat amb l'Ordre de 17 de juliol de 1989, de la Conselleria d'Administració Pública, podran realitzar-se, si es vol, en valencià.  
Primer exercici, obligatori i eliminatori: consistirà en la realització d'una prova de coneixements sobre els continguts del programa temari que figura com a annex a aquesta convocatòria, a través d'un qüestionari de 100 preguntes, en una duració de 45 minuts. Adoptarà la forma de test amb respostes alternatives, de les quals només una serà correcta.  
Segon exercici, obligatori i eliminatori: redacció. Els aspirants hauran de desenvolupar que indique el tribunal immediatament abans de realitzar la prova, sobre qüestions d'actualitat i coneixement general. L'extensió d'aquest segon exercici no serà inferior a tres folis ni superior a quatre, a una sola cara, i s'hi valoraran l'ortografia, la sintaxi i la lògica de l'exposició.  
Tercer exercici, obligatori i eliminatori: exercici pràctic amb ordinador. Consistirà en l'elaboració d'un treball amb un processador de textos, que elegirà l'opositor entre Wordperfect 5.1, Works o Ampiro de Lotus para Windows, l'enunciat o text del qual anunciarà el tribunal immediatament abans de la realització de la prova. En aquesta prova es valorarà la capacitat dels aspirants en el maneig dels ordinadors i en la composició, la modificació i correcció de documents escrits. Per a realitzar-la, l'aspirant haurà de conèixer perfectament l'ús i el maneig de totes i cadascuna de les funciones contingudes en aquest processador de textos i per a valorar-la, a més es tindrà en compte la sintaxi de les frases, l'ortografia i la composició gramatical. El tribunal establirà el temps de duració d'aquest exercici immediatament abans de realitzar-lo i es farà saber als aspirants en aquest moment.  
Quart exercici, obligatori i no eliminatori: consistirà en la valoració per part del tribunal dels coneixements de valencià dels aspirants.  
Vuitena. Qualificació dels exercicis  
El primer, segon i tercer exercicis es qualificaran de 0 a 10 punts i caldrà obtindre, per a superar-los, un mínim de 5 punts en cadascuna de les parts de què consten. Quant al primer exercici, les contestacions errònies es valoraran negativament amb una penalització equivalent a un mig de cada contestació correcta, és a dir, dues contestacions incorrectes restaran una contestació correcta. El quart exercici es qualificarà de 0 a 1 punt i no tindrà el caràcter d'eliminatori. La qualificació final resultant dels quatre exercicis vindrà determinada per la suma de les puntuacions obtingudes en cadascun d'aquests.  
Novena. Exercici sobre coneixement de castellà  
De conformitat amb l'apartat a) de la base segona i en compliment del Reial Decret 800/1995, de 19 de maig, en cas d'accés a la plaça de ciutadans que no tinguen la nacionalitat espanyola però sí la d'un de la resta d'estats membres de la Unió Europea o la d'aquells estats membres als quals siga d'aplicació la lliure circulació de treballadors, prèviament a la contractació, l'aspirant haurà de realitzar un exercici sobre coneixements del castellà, a determinar pel tribunal, que serà qualificat com a apte o no apte; sense la superació d'aquest exercici no podrà realitzar-se la contractació.  
Deu. Relació d'aprovats i proposta del tribunal  
Una vegada acabades les proves selectives, el tribunal publicarà la relació d'aspirants aprovats, per ordre de puntuació i elevarà a l'Alcaldia la proposta per al nomenament dels aspirants que hagen aprovat i tinguen cabuda en el nombre de places convocades.  
Així mateix, el tribunal remetrà al president de la corporació l'acta de l'última sessió en què haurà de figurar, per ordre de puntuació, la llista dels aspirants que, havent superat els exercicis, no hagen sigut inclosos en la llista d'aprovats, als efectes del seu possible nomenament com a funcionaris de carrera, per a cobrir provisionalment les vacants que ocasionalment es puguen produir.  
Onze. Presentació de documents   
Els aspirants proposats hauran de presentar en la Secretaria de la corporació, dins del termini de 20 dies naturals, la següent documentació:  
- Certificació, en extracte, de l'acta de naixement expedida pel registre civil corresponent.  
- El títol de Graduat Escolar o equivalent, o justificant d'haver pagat els drets per a l'expedició d'aquest. Si aquests justificants o documents estigueren expedits després de la data d'acabament del termini de presentació d'instàncies, caldrà justificar el moment en què conclogueren els estudis.  
- Certificat acreditat de no patir cap malaltia ni defecte físic que impedisca el normal exercici de la funció.  
- Declaració jurada de no trobar-se sotmés a cap causa d'incapacitat.  
- Declaració jurada de no haver estat separat mitjançant expedient disciplinari, del servei a l'estat o a l'administració local, ni trobar-se inhabilitat per a l'exercici de funcions públiques.  
Els qui tinguen la condició de funcionaris públics estaran exempts de justificar documentalment les condicions i requisits ja demostrats per a obtindre l'anterior nomenament i hauran de presentar la certificació del ministeri, corporació o organisme del qual depenguen, acreditativa de la seua condició i de les circumstàncies que consten en el seu full de servei.  
Els qui, dins del termini indicat i excepte els casos de força major, no presenten la seua documentació o no complisquen els requisits exigits, no podran ser nomenats, i quedaran anul·lades totes les seues actuacions, sense perjudici de la responsabilitat en què hagen pogut incórrer, per haver comés falsedat en la instància presentada per a prendre part en la convocatòria. En aquest cas, l'Alcaldia Presidència formularà la proposta en favor del qui, havent aprovat totes les proves selectives obligatòries, tinguera cabuda, com a conseqüència de la citada anul·lació, en la plaça convocada.  
Dotze. Nomenament i presa de possessió  
A la vista de la proposta formulada pel tribunal qualificador, en el cas que hagen superat el període de pràctiques, l'alcalde president formalitzarà el nomenament definitiu dels aspirants proposats  
Tretze. Legislació aplicable  
En allò que no estableixen aquestes bases es regirà pels que disposen:  
- Llei 7/1985, de 2 d'abril, Reguladora de les Bases de Règim Local.  
- Reial Decret Legislatiu 781/1986, de 18 d'abril.  
- Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988, de 28 de juliol.  
- Reial Decret 896/1991, de 7 de juny.  
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.  
- Resolució d'1 de desembre de 1992, del director general d'Administració Local de la Conselleria d'Administració Pública de la Generalitat Valenciana.  
- Resolució de 20 d'octubre de 1993, del director general d'Administració Territorial y Organització de la Conselleria d'Administració Pública de la Generalitat Valenciana, per la qual s'ordena publicar les bases específiques i els exercicis i programes mínims que han de regir la convocatòria de proves selectives d'accés als diferents grups de funcionaris de l'escala d'administració general de les entitats locals.  
- Altres disposicions aplicables sobre la matèria.  
Catorze. Impugnació de la convocatòria i les bases d'aquesta  
La convocatòria, les bases i els actes administratius que es deriven d'aquestes i de l'actuació del tribunal podran ser impugnats pels interessats, en els casos i en la forma establits per la Llei de Règim Jurídic de les Administracions Públiques i del Procediment Administratiu Comú.  
Quinze. Incidències  
El tribunal queda facultat per a resoldre les incidències i els dubtes que no es contenen en aquestes bases o que es presenten en relació amb aquestes i ha d'adoptar els acords necessaris per al bon ordre de l'oposició.  
ANNEX  
Tema 1. La Constitució espanyola de 1978: significat i estructura. Principis generals. Reforma de la Constitució. El Tribunal Constitucional.  
Tema 2. Drets i deures fonamentals dels espanyols. El Defensor del Poble.  
Tema 3. L'organització territorial de l'estat en la Constitució. Les comunitats autònomes. L'administració local.  
Tema 4. La constitució de les comunitats autònomes. Estatut d'autonomia: procediment d'elaboració. Contingut i valor normatiu. El sistema institucional de les comunitats autònomes.  
Tema 5. El dret administratiu: concepte. Fonts del dret administratiu. Principis d'actuació de l'administració pública. Sotmetiment de l'administració a la llei i al dret.  
Tema 6. L'acte administratiu. Concepte, classes i elements. El procediment administratiu: significat.  
Tema 7. L'administrat: concepte i classes. La capacitat de l'administrat i les seues causes modificatives. Actes jurídics de l'administrat. Peticions i sol·licituds. Col·laboració i participació dels ciutadans en l'administració.  
Tema 8. L'administració local. Concepte. Entitats que comprén. El règim local espanyol. Regulació jurídica.  
Tema 9. La província en el règim local. Organització provincial. Competències. El president de la Diputació Provincial. Els vicepresidents. El Ple de la Diputació. Les comissions de govern. Comissions informatives.  
Tema 10. El municipi: concepte i elements. Organització municipal. Competències. L'alcalde: elecció, deures i atribucions. El Ple de l'Ajuntament. La Comissió de Govern.  
Tema 11. Els reglaments i ordenances locals: classes. Procediment d'elaboració i aprovació.  
Tema 12. Funcionament dels òrgans col·legiats locals. Convocatòria i ordre del dia. Actes i certificats d'acords.  
Tema 13. Procediment administratiu local. El registre d'entrada i d'eixida de documents. Requisits en la presentació de documents. Comunicacions i notificacions.  
Tema 14. Els drets i deures dels veïns en l'àmbit local. Informació i participació ciutadana.  
Tema 15. Drets i deures dels funcionaris públics locals. El dret de sindicació. Incompatibilitats.  
Tema 16. El règim disciplinari. La Seguretat Social dels funcionaris d'administració local.  
Tema 17. Les hisendes locals: classificació dels ingressos. Ordenació de les despeses i ordenació de pagaments. Els pressupostos locals.  
Tema 18. La comunicació. Comunicació sonora. Comunicació oral. Comunicació telefònica. Comunicació visual. Comunicació amb el ciutadà. Els serveis d'informació administrativa.  
Tema 19. Concepte de document. Documents oficials. Formació d'expedients. Documentació de suport informatiu. Disposicions legals sobre normalització i procediments administratius. La informatització de les administracions públiques.  
Tema 20. El registre i les funcions d'aquest. L'arxiu: funcions i serveis. Classes d'arxiu. L'arxiu de gestió. Criteris d'ordenació d'arxius. Aplicació de les noves tecnologies a la documentació de l'arxiu.  
Convocatòria de proves selectives per a cobrir una plaça vacant de peó de treballs diversos en la plantilla de personal laboral fix de l'Ajuntament de Formentera del Segura.  
Bases:  
Primera. Objecte de la convocatòria  
L'objecte d'aquesta convocatòria de proves selectives és la provisió d'una plaça de peó de treballs diversos, vacant en la plantilla de personal laboral fix de l'Ajuntament de Formentera del Segura. La provisió de la plaça inclosa en aquesta convocatòria s'efectuarà mitjançant el sistema de concurs oposició lliure.  
Segona. Requisits dels aspirants  
Per a prendre part en aquest concurs oposició, els aspirants hauran de complir les següents condicions:   
- Ser espanyol.  
- Tindre complits 18 anys i no excedir d'aquella edat en què falten menys de 10 anys per a la jubilació forçosa per edat.  
- Estar en possessió del certificat d'estudis primaris, equivalent o superior.  
- No patir cap malaltia ni defecte físic que impedisquen l'exercici de les corresponents funcions.  
- No haver sigut separat, mitjançant expedient disciplinari, del servei a l'estat, a l'administració autònoma o local.  
Tots els requisits hauran de complir-se el dia d'acabament del termini de presentació de sol·licituds i mantindre's durant tot el procés selectiu fins a la firma del contracte laboral.  
Tercera. Sol·licituds  
Les instàncies per a sol·licitar prendre part en les proves selectives convocades s'hauran de dirigir a l'alcalde president de l'Ajuntament, junt amb el justificant d'haver pagat a la dipositaria municipal la quantitat de 1.000 pessetes en concepte de drets d'examen. S'hauran de presentar dins del termini de 20 dies naturals, a comptar des de l'endemà de la publicació de l'anunci d'aquesta convocatòria en el Boletín Oficial del Estado, al Registre General d'aquest Ajuntament o en la forma determinada per la Llei 30/1992, de Règim Jurídic de les Administracions Públiques i del Procediment Administratiu Comú.  
A la instància, els sol·licitants hauran d'adjuntar els justificants dels mèrits que hagen de ser valorats en la fase de concurs.  
Els sol·licitants hauran de fer constar en les instàncies que compleixen totes i cadascuna de les condicions exigides en la base segona, referides a la data d'acabament del termini de presentació d'aquestes, i que es comprometen a prestar el jurament o la promesa que indica el Reial Decret 707/1979, de 5 d'abril (BOE núm. 83, de 6 d'abril).  
Quarta. Admissió d'aspirants  
Una vegada acabat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i s'exposarà al tauler d'edictes de l'Ajuntament; es concedirà un termini de 10 dies per a reclamacions les quals, si n'hi ha, seran acceptades o rebutjades en la resolució per la qual s'aprove la llista definitiva, que es farà pública, així mateix, als llocs indicats per a la llista provisional. En el mateix acte administratiu, s'indicaran a més, el lloc i la data de començament de les proves selectives, l'ordre d'actuació dels aspirants, prèviament determinat mitjançant un sorteig, la composició del tribunal i la data de constitució d'aquest per a valorar els mèrits. El que s'ha dit anteriorment s'entén sense perjudici del que disposa l'article 71 de la Llei de Règim Jurídic de les Administracions Públiques i del Procediment Administratiu Comú., pel que fa a la rectificació de deficiències.  
Cinquena. Tribunal qualificador  
El tribunal qualificador estarà constituït de la següent forma:  
President: el de la corporació o membre d'aquesta en qui delegue.  
Vocals:   
- El regidor delegat d'Obres.  
- Un representant dels funcionaris de l'Ajuntament, elegit d'entre tota la plantilla per a aquesta ocasió.  
- Un representant de l'administració de la Generalitat Valenciana nomenat per aquesta.  
- Un funcionari de l'administració de la Generalitat Valenciana nomenat per l'Alcaldia Presidència.  
Secretari: el de la corporació, que actuarà amb veu però sense vot.  
Es designaran suplents per a substituir, en cas d'absència, els membres del tribunal.  
El tribunal no podrà constituir-se ni actuar sense l'assistència de més de la meitat dels integrants, titulars o suplents, i està facultat per a resoldre qualsevol dubte o incidència que poguera sorgir durant la realització de l'oposició i per a prendre els acords i dictar totes les normes necessàries per al bon ordre i resultat d'aquesta.  
Si una vegada constituït el tribunal i iniciada la sessió s'absentara el president, aquest designarà d'entre els vocals concurrents, el qui l'haja de substituir durant la seua absència, que podrà ser, en primer lloc, un regidor, si n'hi ha, i, si no n'hi ha, el vocal amb major jerarquia, antiguitat o edat, per aquest ordre.  
El tribunal podrà disposar la incorporació als seus treballs d'assessors especialistes, per a totes o algunes de les proves. Aquests assessors col·laboraran amb el tribunal únicament en l'exercici de les especialitats tècniques.  
Contra els membres que es designen per a formar part del tribunal, es podrà promoure la recusació que estableix l'article 29 de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que recull l'article 28 del mateix text legal.  
Els membres del tribunal qualificador i també els possibles assessors especialistes percebran les indemnitzacions que per raó del servei tinguen establides en el Reial Decret 236/1988, de 4 de març, en les quanties que estableix la Resolució de 22 de març de 1993, o la disposició aplicable en el moment de la realització de les proves selectives.  
Sisena. Publicitat, començament i desenvolupament de les proves  
Les bases, una vegada aprovades pel Ple de la corporació, es publicaran íntegrament en el Butlletí Oficial de la Província i l'anunci extractat de la convocatòria es publicarà en el Boletín Oficial del Estado. Tots els anuncis posteriors es publicaran en el Butlletí Oficial de la Província.  
El començament del primer exercici s'anunciarà en el Butlletí Oficial de la Província, almenys amb 15 dies d'antelació; en l'anunci s'expressarà el dia, l'hora i el lloc en què haja de realitzar-se.  
El començament de la resta d'exercicis s'anunciarà, si escau, sols al tauler d'anuncis de l'Ajuntament.  
L'ordre d'actuació dels opositors en aquells exercicis que no permeten l'actuació simultània de tots ells, s'iniciarà per aquells el primer cognom dels quals comence per la lletra D, segons el sorteig verificat a aquest efecte. Els opositors seran convocats per a cada exercici en crida única; excepte casos de força major, degudament justificats i considerats lliurement pel tribunal, la no presentació dels aspirants a qualsevol dels exercicis determinarà automàticament el decaïment del seu dret a participar en aquest i en els successius, per la qual cosa quedaran exclosos del procés selectiu.  
El tribunal podrà requerir als aspirants, en qualsevol moment, que acrediten la seua personalitat i per a això hauran de dur el document nacional d'identitat.  
Setena. Procediment de selecció  
La selecció dels aspirants es durà a terme mitjançant concurs oposició:  
a) Fase de concurs:   
El tribunal valorarà en aquesta fase els següents mèrits al·legats i degudament justificats pels aspirants:  
- Serveis prestats: per l'exercici de treballs propis del lloc en aquest Ajuntament, a raó de 0,25 punts per any complet de serveis, fins un màxim de 3 punts.  
- Experiència: es valorarà fins un màxim de 3 punts, a raó d'1 punt per any complet de serveis. L'experiència es valorarà atenent principalment al fet d'haver realitzat funcions similars a les que s'han d'exercir. Es tindran en compte per a això els certificats expedits per responsables del servei de l'administració o els documents acreditatius de les empreses on l'aspirant haja treballat.  
b) Fase d'oposició:   
Aquesta fase constarà de dos exercicis de caràcter obligatori i d'una entrevista personal amb els aspirants.  
Primer exercici, obligatori i eliminatori: constarà de dues parts que es realitzaran en una única sessió.  
Primera part: consistirà en una prova d'aptitud adaptada a les funcions pròpies de la plaça.  
Segona part: consistirà en la realització d'un test de 30 preguntes sobre coneixements relacionats amb el programa temari que figura a continuació, amb una duració màxima de 45 minuts.  
Segon exercici, obligatori i eliminatori: consistirà en una entrevista personal dels aspirants en què es valoraran l'experiència, la idoneïtat i l'aptitud de l'aspirant, en relació amb les funcions que ha de realitzar.  
Tercer exercici, obligatori i no eliminatori: consistirà en la valoració pel tribunal dels coneixements del valencià.  
Vuitena. Qualificació dels exercicis  
El primer exercici es qualificarà de 0 a 10 punts i caldrà obtindre, per a superar-lo, un mínim de 5 punts en cadascuna de les parts de què consta. El segon exercici es qualificarà de 0 a 10 punts i caldrà obtindre, per a superar-lo, un mínim de 5 punts i el tercer exercici es qualificarà de 0 a 1 punt. Les qualificacions s'adoptaran sumant les atorgades pels diferents membres del tribunal i dividint el total pel nombre d'assistents a aquell. La qualificació de cada exercici es farà pública a l'acabament d'aquest i si és superat, es passarà a realitzar l'exercici següent. La qualificació definitiva es determinarà sumant els punts obtinguts en la fase de concurs i d'oposició; no podran servir els punts obtinguts en la fase de concurs per a superar els exercicis de la fase d'oposició. El tribunal farà pública la relació d'aprovats.  
Novena. Relació d'aprovats, presentació de documents i contractació  
Una vegada acabada la qualificació dels aspirants, el tribunal publicarà la relació d'aspirants aprovats i l'elevarà a l'autoritat competent per a formalitzar el corresponent contracte de treball. L'aspirant que haja obtingut la major qualificació haurà de presentar a la Secretaria General de l'Ajuntament, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en el concurs oposició s'exigeixen en la base segona, a saber:  
- Certificat de naixement, que podrà ser suplit amb la fotocòpia del document nacional d'identitat; aquest últim haurà de presentar-se junt amb l'original per a compulsar-lo.  
- Còpia autenticada o fotocòpia, que haurà de presentar-se junt amb l'original, per a compulsar-lo, del títol que es posseïsca.  
 - Certificat acreditatiu de no patir cap malaltia ni defecte físic que impossibilite el normal exercici de la funció. Aquest certificat haurà de ser expedit pel Servei Territorial de Sanitat.  
- Declaració de no haver estat separat, per expedient disciplinari, del servei de cap administració pública, ni trobar-se inhabilitat per a l'exercici de funcions públiques, acompanyada del certificat del Registre Central de Penats i Rebels i declaració de conducta, tot això amb referència a la data d'acabament dels exàmens.  
- Declaració jurada de no trobar-se sotmés a cap causa d'incapacitat específica establida en la legislació vigent.  
El qui tinga la condició de funcionari públic estarà exempt de justificar documentalment les condicions i requisits ja demostrats per a obtindre l'anterior nomenament i hauran de presentar el certificat del ministeri, comunitat autònoma, corporació local o organisme públic del qual depenguen, acreditativa de la seua condició i de les circumstàncies que consten en el seu expedient personal.  
El qui, dins del termini indicat i excepte els casos de força major, no presente la documentació o de l'examen d'aquesta es dedueix que manca d'alguns dels requisits indicats en la base segona, no podrà ser contractat i quedaran anul·lades totes les seues actuacions, sense perjudici de la responsabilitat en què haja pogut incórrer, per falsedat en la instància.  
Deu. Nomenament en propietat i presa de possessió  
El tribunal elevarà la proposta de nomenament en favor de l'opositor aprovat i l'òrgan competent de l'Ajuntament durà a terme el nomenament del proposat com a peó de treballs diversos, amb caràcter de personal laboral fix. El nomenament serà notificat a l'interessat que haurà de prendre possessió en el termini de 48 hores si viu a la localitat o d'un mes, si viu en una localitat distinta. Si no formalitza el contracte en el termini indicat sense causa justificada, quedarà en la situació de cessant.  
Onze. Incidències  
El tribunal queda facultat per a resoldre els dubtes que s'hi presenten i prendre els acords necessaris per al bon ordre del concurs oposició en tot el que no estableixen aquestes bases. La convocatòria, les bases i els actes administratius que es deriven d'aquesta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú. L'aprovació d'aquestes bases posa fi a la via administrativa.  
Dotze. Legislació aplicable  
En allò que no estableixen aquestes bases es regirà pels que disposen:  
- Llei 7/1985, de 2 d'abril, Reguladora de les Bases de Règim Local.  
- Reial Decret Legislatiu 781/1986, de 18 d'abril.  
- Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988, de 28 de juliol i disposicions concordants.  
- Reial Decret 896/1991, de 7 de juny.  
- Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.  
- La resta de disposicions reglamentàries sobre la matèria.  
ANNEX I  
Tema 1. La Constitució espanyola de 1978: nocions generals. Drets i deures fonamentals dels espanyols.  
Tema 2. L'estat espanyol: idees generals. El govern: les Corts Generals.  
Tema 3. La Comunitat Valenciana: l'Estatut d'Autonomia. La Generalitat Valenciana: les Corts Valencianes, el president i el Consell.  
Tema 4. Drets i deures del funcionaris de l'administració local. Els drets econòmics. Règim disciplinari.  
Tema 5. El municipi: concepte. Els òrgans de govern municipals: l'alcalde, el Ple, la Comissió de Govern.  
ANNEX II  
Tema 1. Tallament de gespa.  
Tema 2. Retallament de bardisses.  
Tema 3. Poda d'arbres i arbusts.  
Tema 4. Maneig de motoserres.  
Tema 5. Control de reg.  
Tema 6. Tractament de gespa.  
Tema 7. Tractament de jardineria.  
Tema 8. Tractament de plagues de l'arbreda.  
Tema 9. Tractament i cloració de piscines.  
Tema 10. Maneig de motocultors i tallagespes.  
Tema 11. Nocions elementals d'electricitat.  
Tema 12. Nocions elementals de la feina de paleta.  
Formentera del Segura, 1 d'abril de 1997.- L'alcalde president: Juan José Menárguez Espinosa.